open-index/open-wikipedia-markdown huggingface dataset:
ჟანგა ხრაშუნა

**ჟანგა ხრაშუნა** () — სოკოს სახეობა. ქუდი — 4-8 სმ-მდე დიამეტრისაა, ჯერ ბრტყელი, შემდეგ — ძაბრისებრი, ზედაპირი სადაა, ლორწოვან-წებოვანი, კიდეები ზოლიანი, ჟანგისფერია, იშვიათად — მომწვანო. ფირფიტები სქელია, თეთრი, შემდეგ მოყვითალო ხდება.

იზრდება ნიადაგზე წიწვიან და ფოთლოვან ტყეში ზაფხულ-შემოდგომით. გამოიყენება დასამწნილებლად წინასწარ გათუთქვის ან დალბობის შემდეგ.

## ლიტერატურა
კატეგორია:ხრაშუნა სოკოები
არომატული ხრაშუნა

**არომატული ხრაშუნა** ()  — სოკოს სახეობა.  ქუდი — 10 სმ-მდე დიამეტრისაა, ჯერ ამობურცული, შემდეგ — გაშლილი, შუაში ჩაღრმავებული, ძაბრისებრი, ზოლიან-ბორცვებიანი კიდეებით, დასაწყისში ოდნავ ლორწოვანია, შემდეგ კი — მშრალი, სხვადასხვანაირადაა შეფერილი: მოღვინისფრო, წითელი, ყავისფერი, მომწვანო-მურა, მოშავო-მურა, ცენტრში უფრო მუქია, კანი ადვილად სძვრება. ფირფიტები ჯერ თეთრია, შემდეგ — ღია მოყვითალო, ხელით შეხებისას მუქდება.

იზრდება წიწვოვან და ფოთლოვან ტყეში ზაფხულ-შემოდგომით. გამოიყებეა საჭმელად ახალი და დამწნილებული.

არომატულ ხრაშუნას აქვს რამდენიმე სახესხვაობა, რომლებიც ერთმანეთისაგან შეფერილობით განირჩევიან.
## ლიტერატურა
კატეგორია:ხრაშუნა სოკოები
კატეგორია:საჭმელი სოკოები
მაის აღაბეიოვი

**მაის აღაბეიოვი** (; დ. 1 მაისი, 1941, ბაქო, აზერბაიჯანის სსრ —  გ. 17 ივნისი, 2020, ბაქო, აზერბაიჯანი) — საბჭოთა აზერბაიჯანელი მხატვარი, კინოს დამდგმელი მხატვარი, აზერბაიჯანის სახალხო მხატვარი (2000 წლიდან).

## ბიოგრაფია 
მაის აღაბეიოვი დაიბადა 1941 წლის 1 მაისს ბაქოში. 1961 წელს დაამთავრა აზიმ აზიმზადეს სახელობის აზერბაიჯანის სახელმწიფო სასწავლებელი.

### შემოქმედებითი საქმიანობა 
1969 წელს მუშაობა დაიწყო ჯაფარ ჯაბარლის სახელობის კინოსტუდია „აზერბაიჯანფილმში“.

აღაბეიოვი არის ისეთი ფილმების დამდგმელი მხტავარი, როგორებიცაა: „ნასიმი“, „ბაბექი“, „ეცადე არ ისუნთქო“, „ნიზამი“, „დანგრეული ხიდები“ (2004), „ვერცხლის ტბის ლეგენდა“, „ბედნიერების ფასი“, „ქალაქგარეთ გასეირნება“, „ცხოვრება გვცდის ჩვენ“, „სიკვდილით დასჯის დღე“ და სხვა.

მაის აღაბეიოვი 2020 წლის 17 ივნისს გარდაიცვალა.

## სქოლიო
კატეგორია:აზერბაიჯანელი მხატვრები
კატეგორია:მხატვრები ანბანის მიხედვით
კატეგორია:ბაქოში გარდაცვლილები
კატეგორია:ბაქოში დაბადებულები
წვენწითელა

**წვენწითელა** ()  —  სოკოს სახეობა. ქუდი — 12 სმ-მდე დიამეტრისაა, ჯერ მრგვალად ამობურცული, შემდეგ — შუაში ჩაჭყლეტილი, მუქმურა-ყავისფერია, ყავისფერი მოყვითალომდე. ფირფიტები ღია ჟანგმიწისფერია.

იზრდება ნიადაგზე წიფნარებში ზაფხულ-შემოდგომით. გამოიყენება საჭმელად წინასწარ გათუთქვის ან დალბობის შემდეგ დასამწნილებლად.
## ლიტერატურა
*
 

კატეგორია:რძიანა სოკოები
კატეგორია:საჭმელი სოკოები
შიბა ინუ (კრიპტოვალუტა)

**Shiba Inu** — დეცენტრალიზებული კრიპტოვალუტა, რომელიც შეიქმნა 2020 წლის აგვისტოში ანონიმური პირის ან ჯგუფის მიერ, რომელიც ცნობილია როგორც „Ryoshi“. მას დაარქვეს შიბა ინუს (柴犬), იაპონური ჯიშის ძაღლი, რომელიც წარმოიშვა ჩუბუს რეგიონში, იგივე ჯიში, რომელიც გამოსახულია Dogecoin-ის სიმბოლოზე, თავად თავდაპირველად სატირული კრიპტოვალუტა, რომელიც დაფუძნებულია Doge meme-ზე. შიბა ინუ ხასიათდება, როგორც „მიმის მონეტა“ და ტუმბოსა და ნაგავსაყრელის სქემა. ასევე იყო შეშფოთება მონეტის კონცენტრაციასთან დაკავშირებით ერთი „ვეშაპის“ საფულით, რომელიც აკონტროლებს მილიარდობით დოლარის ღირებულების ჟეტონს და საცალო ინვესტორების გაბრაზებული შესყიდვები, რომლებიც მოტივირებულია დაკარგვის შიშით (FOMO).

შიბა ინუ შეიქმნა 2020 წლის აგვისტოში და საკუთარ თავს „დოგეკოინის მკვლელი“ უწოდა.

კრიპტოვალუტის გაცვლითი ფასი შესამჩნევად გაიზარდა 2021 წლის ოქტომბრის დასაწყისში. მისი ღირებულება კვირაში 240%-ით გაიზარდა.  თუმცა, ნოემბრის დასაწყისში ფასი დაეცა და განაგრძო ვარდნა, რითაც დასრულდა თვე დაკარგა ღირებულების დაახლოებით 55%.

## სქოლიო
კატეგორია:კრიპტოვალუტა
შოთა უთმელიძე

**შოთა უთმელიძე** (დ. 24 აგვისტო, 1946) — ქართველი ინჟინერი.

## ბიოგრაფია
1969 წელს დაამთავრა საქართველოს ტექნიკური უნივერსიტეტის სატრანსპორტო ფაკულტეტი, მიმოსვლის გზათა ინჟინრის კვალიფიკაციით.

1969-2000 წლებში მუშაობდა საავტომობილო გზების საპროექტო ინსტიტუტ „სოიუზდორპროექტის“ თბილისის ფილიალის, საგზაო განყოფილების ინჟინრად, უფროს ინჟინრად, წამყვან ინჟინრად, საველე საკვლევაძიებო ჯგუფის ოსტატად, ექსპედიციის უფროსად, პროექტის მთავარ ინჟინრად, საგზაო განყოფილების მთავარ სპეციალისტად; 2000-2010 წლებში მუშაობდა საავტომობილო გზების საპროექტო ინსტიტუტ „ტრანსპროექტში“ სხვადასხვა თანამდებობებზე — ჯგუფის ხელმძღვანელად, პროექტის მთავარ ინჟინრად. მისი მონაწილეობითა და ხელმძღვანელობით შესრულებული პროექტებია: საავტომობილო გზა „სოჭი-ზედა სოლახაულის“ კაპიტალური შეკეთების პროექტი (1969, რუსეთი). საავტომობილო გზა „სარი-ტაშ-ირკეშტამის“ (ჩინეთის საზღვარი) მშენებლობის პროექტი (1970, ყირგიზეთი); საავტომობილო გზა „სოჭი-სოხუმის“ კურორტ განთიადის შემოსავლელი გზის მშენებლობის პროექტი (1971). საავტომობილო გზა „ხიხამთა-ფუტიეთის“ მშენებლობის პროექტი (1971); საავტომობილო გზა „აბანო-ომალოს“ კაპიტალური შეკეთების პროექტი (1972); 1973-1974 წლებში საავტომობილო გზა „ნოვოროსიისკი-თბილისი-ბაქოს“ აგურა-ადლერის მონაკვეთის კაპიტალური შეკეთების პროექტი (რუსეთი); 1974-1976 წლებში საავტომობილო გზა „ნოვოროსიისკი-თბილისი-ბაქოს“ ქ. გაგრის შემოსასვლელი გზა. 1976-1980 წლებში საქართველოს სამხედრო საავტომობილო გზის კაპიტალური შეკეთების პროექტი. 1980-1981 წლებში საავტომობილო გზა „ნოვოროსიისკი-თბილისი-ბაქოს“ ქ. ქუთაისის შემოსასვლელი გზა. 1983-1985 წლებში მთიან პლატოზე გამავალი რკინიგზა „ბუ-მედფა-საიდა“ 325კმ. 1987-1991 წლებში საავტომობილო გზა „ნოვოროსიისკი-თბილისი-ბაქოს“ კუდესტა-ადლერის მონაკვეთის პროექტი. 1990-1991 წლებში საავტომობილო გზა „ლენინგრადი-კიევი-ოდესა“ ლენინგრადის ოლქის საზღვარი - ქ. ფსკოვის მონაკვეთის პროექტი (რუსეთი); 1991-1992 წლებში საავტომობილო გზა ა„დლერი-კრასნაია პოლიანას“ მშენებლობის პროექტი (რუსეთი); 2001 წელს საავტომობილო გზა „თბილისი-წითელი ხიდის“ რეაბილიტაციის პროექტი; 2004 წელს საავტომობილო გზა „ბორჯომი-ბაკურიანის“ რეაბილიტაციის პროექტი. 2006-2010 წლებში თბილისის შემოსავლელი საავტომობილო გზის პროექტი.

## ლიტერატურა
* საქართველოს არქიტექტორთა და მშენებელთა ენციკლოპედია. თბ., 2017, გვ. 537-538

## რესურსები ინტერნეტში
კატეგორია:დაბადებული 24 აგვისტო
კატეგორია:დაბადებული 1946
კატეგორია:ქართველი ინჟინრები
კატეგორია:საქართველოს ტექნიკური უნივერსიტეტის კურსდამთავრებულები
პორაკი (პამპანგა)

**პორაკი** (ოფიციალურად **პორაკის მუნიციპალიტეტი**; ) ― პირველი კლასის მუნიციპალიტეტი პამპანგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 140 751 ადამიანს შეადგენს. მოიცავს 29 ბარანგაის.

## კლიმატი
## რესურსები ინტერნეტში
*Porac Profile at PhilAtlas.com
*Philippine Census Information
*Local Governance Performance Management System 
* 

## სქოლიო
კატეგორია:პამპანგის მუნიციპალიტეტები
ოთარ ზენაიშვილი

**ოთარ ზენაიშვილი** (დ. 18 ივლისი, 1924, ქუთაისი — გ. 25 იანვარი, 2017) — ქართველი ექიმი, მეცნიერი. ექიმი-პარაზიტოლოგი, მედიცინის მეცნიერებათა დოქტორი, პროფესორი.

## ბიოგრაფია
1946 წელს დაამთავრა თბილისის სახელმწიფო სამედიცინო ინსტიტუტის ჰიგიენური ფაკულტეტი.

იყო სამხრეთ ოსეთის საოლქო სამალარიო სადგურის გამგე 1946–1949 წლებში. საქართველოს ჯანდაცვის სამინისტროს სამალარიო ჯგუფის ექიმ–ინსპექტორი, მალარიოლოგი იყო 1950 წელს. 1952 წელს კი ჰელმინთოლოგიური განყოფილების მეცნიერ–თანამშრომელი. უფროსი მეცნიერ–თანამშრომელი 1953 წელს და 1961 წლიდან აღნიშნული ინსტიტუტის კლინიკური განყოფილების ხელმძღვანელი. ავტორია 144 სამეცნიერო–პრაქტიკული ხასიათის ნაშრომის, მონოგრაფიების. ავტორთა ჯგუფთან ერთად მონაწილეობდა "თერაპიული ცნობარის" (1984) და "საოჯახო მედიცინის" (1994) გამოცემაში. მისი ხელმძღვანელობით დაცულია 5 საკანდიდატო დისერტაცია. 1994 წლიდან არჩეულია პროფილაქტიკური მედიცინისა და ადამიანის ეკოლოგიის სამეცნიერო აკადემიის აკადემიკოსად. მიღებული აქვს საქართველოს უზენაესი საბჭოს "საპატიო სიგელი" 1984 წელს. 
საკანდიდატო დისერტაციის თემა აქვს დაცული -"ანკილო სტომილოზიისა და ზოგიერთი სხვა ჰელმინთოთოზის ოთხქლორიანი ნახშირბადით მკურნალობის საკითხისათვის", 1955 წელს და სადოქტორო დისერტაციის თემა -"ჰემოკოოაგულაციური დარღვევების პათოგენეზური მექანიზმი ანკილოსტომიდოზისა და ფასციოლოზის დროს", 1971 წელს.

## ჯილდოები
* 1991 - ზაზა ფანასკერტელ-ციციშვილის სახელობის პრემია

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 110

## რესურსები ინტერნეტში
კატეგორია:საქართველოში დაბადებულები
კატეგორია:ქუთაისში დაბადებულები
კატეგორია:დაბადებული 18 ივლისი
კატეგორია:დაბადებული 1924
კატეგორია:გარდაცვლილი 25 იანვარი
კატეგორია:გარდაცვლილი 2017
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი პარაზიტოლოგები
სანტო-ტომასი (პამპანგა)

**სანტო-ტომასი** (ოფიციალურად **სანტო-ტომასის მუნიციპალიტეტი**; ) ― მეოთხე კლასის მუნიციპალიტეტი პამპანგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 42 846 ადამიანს შეადგენს. მოიცავს 7 ბარანგაის.

## კლიმატი
## რესურსები ინტერნეტში
*Santo Tomas Profile at PhilAtlas.com
*Website of Santo Tomas
*Local Governance Performance Management System

## სქოლიო
კატეგორია:პამპანგის მუნიციპალიტეტები
ნაცარა

**ნაცარა**  ()  — სოკოს სახეობა. ქუდი — 10 სმ-მდე დიამეტრისაა, ჯერ ამობურცულია, შემდეგ — ძაბრივით ჩაღრმავებული, ტიტველი ზედაპირით ნაცრისფერ-ტყვიისფერია ან ყავისფერ-ნაცრისფერი, უფრო მუქი კონცენტრული ზოლებით. ფირფიტები მოყვითალოა.

იზრდება ნიადაგზე წიფლნარებში და შერეულ წიფლნარევში ზაფხულ-შემოდგომით. გამოიენება საჭმელად მხოლოდ დამწნილებული, წინასწარ გათუთქვის შემდეგ.
## ლიტერატურა
* 
 
 

კატეგორია:რძიანა სოკოები
კატეგორია:საჭმელი სოკოები
ბოტოლანი

**ბოტოლანი** (ოფიციალურად **ბოტოლანის მუნიციპალიტეტი**; ) ― პირველი კლასის მუნიციპა111ლიტეტი სამბალესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 66 739 ადამიანს შეადგენს. მოიცავს 31 ბარანგაის. მუნიციპალიტეტი 1572 წელს ესპანელმა გენერალ-გუბერნატორმა ხუან დე სალსედომ დააარსა.

## კლიმატი
## რესურსები ინტერნეტში
*Botolan Profile at PhilAtlas.com
*Philippine Census Information

## სქოლიო
კატეგორია:სამბალესის მუნიციპალიტეტები
შალვა ჭოველიძე

**შალვა ჭოველიძე** (დ. 1959) — ქართველი ექიმი, მეცნიერი და პედაგოგი.

## ბიოგრაფია
1983 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.

1983-1985 წლებში — საბჭოთა კავშირის მეცნიერებათა აკადემიის ონკოლოგიური ცენტრი, კლინიკური ორდინატორი. 1985-1988 წლებში — საბჭოთა კავშირის მეცნიერებათა აკადემიის ონკოლოგიურ ცენტრი, კლინიკური ასპირანტურა. 1988-1994 წლებში — საქართველოს ონკოლოგიის სამეცნიერო ცენტრის უროლოგიური განყოფილება, უფროსი მეცნიერ-თანამშრომელი. 1994-1998 წლებში — ქალაქი პარიზის პიერ და მარი კიურის სამედიცინო ფაკულტეტი, ტენონის საავადმყოფოს უროლოგიურ-ანდროლოგიური განყოფილება, კლინიკური რეზიდენტი და სამეცნიერო კლინიკური ასისტენტი (საფრანგეთი). 1998- 2006 წლებში — ქალაქ სანსის რეგიონული კლინიკური საავადმყოფო, უროლოგიური განყოფილების ორდინატორი (საფრანგეთი). 2006 წლიდან — თბილისის სახელმწიფო სამედიცინო უნივერსიტეტი, უროლოგიური მიმართულების პროფესორი. 2007 წლიდან შეთავსებით, შპს „ინტერკლინიკის“ კონსულტანტი-უროლოგი, ონკოუროლოგი, ანდროლოგი. 2012 წელს — შპს „რეპროარტი“, კონსულტანტი ანდროლოგი. 2012-2017 წლებში - შპს რესპუბლიკური საავამყოფოს საუნივერსიტეტო კლინიკის უროლოგიური სექტორი, სექტორის ხელმძღვანელი. 2011 წლიდან — მაღალი ტექნოლოგიების საუნივერსიტეტო კლინიკა, უროლოგიური განყოფილების ხელმძღვანელი. 2015 წლიდან — საქართველოს ეროვნული უნივერსიტეტის მედიცინის ფაკულტეტი, სრული პროფესორი. ექიმი-უროლოგი, ონკოუროლოგი, ანდროლოგი, მედიცინის მეცნიერებათა დოქტორი (2004), პროფესორი.

სადოქტორო დისერტაციის თემა — „ორმხრივი ვარიკოცელე და მამაკაცის უნაყოფობა“, დაიცვა 2004 წელს.

## ლიტერატურა
* საქართველოს მეცნიერებათა დოქტორები, 1992-2006, ირინა ჯაფარიძე, თბ., 2012, გვ. 389

## რესურსები ინტერნეტში
კატეგორია:დაბადებული 1959
კატეგორია:ქართველი ექიმები
კატეგორია:ქართველი პედაგოგები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
სონა მუსტაფაევა

**სონა ეიუბ ყიზი მუსტაფაევა** (; დ. 22 ივნისი  1916 — გ.1999) — აზერბაიჯანელი ოპერის მომღერალი, ლირიკული სოპრანო. აზერბაიჯანის სსრ დამსახურებული არტისტი (1943).

1930 წლიდან იყო ბაქოში აზერბაიჯანის ოპერისა და ბალეტის სახელმწიფო აკადემიური თეატრის სოლისტი. ჰქონდა მშვენიერი ტემრბის რბილი ხმა. განსაკუთრებული წარმატებით ეროვნული საოპერო რეპერტუარით გამოდიოდა.

მის მიერ შესრულებულ პარტიებს შორის შეიძლება დასახელდეს გიულჩოხრა და ნიჰიარი მუსიკალური კომედიიდან „არშინ მალ ალან“ და ოპერები-უზეირ ჰაჯიბეკოვის „ქოროღლი“, ნარგიზი — მუსლიმ მაგომაევის ოპერა „ნარგიზი“, დილბერი ჰაჯიევისა და კარაევის ოპერაში „ვეტენი“, რენა (აფრასიაბა ბადალბეილის „ნიზამი“), შირინი (ნიაზის „ხოსროვი და შირინი“) და სხვ. 

## სქოლიო
კატეგორია:ბაქოში გარდაცვლილები
კატეგორია:ბაქოში დაბადებულები
გიულხარ ჰასანოვა

**გიულხარ იბრაჰიმ ყიზი ჰასანოვა** (; დ. 1918 წლის 10 დეკემებრი, ბაირამლი — გ. 2005 წ. 2 აპრილი) — აზერბაიჯანელი საოპერო მომღერალი (სოპრანო), აზერბაიჯანის სსრ სახალხო არტისტი (1978).

გიულხარ ჰასანოვა 1918 წლის 10 დეკემებრს შამქორის რაიონ სოფელ ბაირამლიში დაიბადა.

1935 წლიდან 1937 წლამდე სწავლობდა ბაქოს თეატრალურ ტექნიკუმში. 1959 წელს დაამთავრა აზერბაიჯანის სახელმწიფო ინსტიტუტი. 

შრომითი საქმიანობა 1936 წელს აზერბაიჯანის მოზარდ მაყურებელთა თეატრში დაიწყო. უზეირ ჰაჯიბეკოვის დახმარებით 1942 წელს მიღებულ იქნა აზერბაიჯანის ოპერისა და ბალეტის სახელმწიფო თეატრში, სადაც კოლორიტული ხასიათის ქალის მრავალი როლი შეასრულა. 1980 წლიდან მუშაობდა პედაგოგად. მრავალი პარტია შეასრულა ოპერებში.

გარდაიცვალა 2005 წლის 30 მარტს.     

## სქოლიო
კატეგორია:ბაქოში გარდაცვლილები
ანზორ შავგულიძე

**ანზორ შავგულიძე** (დ. 23 დეკემბერი, 1930, ზესტაფონი — გ. სექტემბერი, 2011) — ქართველი მეცნიერი, პედაგოგი, გამოჩენილი ინჟინერი, ტექნიკურ მეცნიერებათა დოქტორი (2002), პროფესორი (1977).

## ბიოგრაფია
1954 წელს დაამთავრა საქართველოს პოლიტექნიკური ინსტიტუტის სამთო ფაკულტეტი სამთო ინჟინრის კვალიფიკაციით.

1955 წელს სამეცნიერო-პედაგოგიური მოღვაწეობისათვის მიიწვიეს საქართველოს ტექნიკური უნივერსიტეტის მხაზველობითი გეომეტრიის კათედრაზე. ამ პერიოდიდან მოყოლებული, იგი სიცოცხლის ბოლომდე მხაზველობითი გეომეტრიისა და საინჟინრო გრაფიკის სწავლებისა და განვითარების საქმეს ემსახურებოდა; 1967 წელს გამომცემლობა „განათლებამ“ გამოსცა მისი პირველი ორიგინალური სახელმძღვანელო „ტექნიკური ხაზვა“. 1970 წელს დაიცვა საკანდიდატო დისერტაცია და მას დოცენტის სამეცნიერო წოდება მიენიჭა. იგი იყო პირველი ქართველი პედაგოგი, რომელიც სტუდენტებისა და საშუალო სკოლის მოსწავლეებისათვის ტელეგაკვეთილებს ატარებდა ხაზვაში. 1978 წელს იგი აირჩიეს მხაზველობითი გეომეტრიისა და საინჟინრო გრაფიკის კათედრის გამგედ. ავტორია 160-ზე მეტი სამეცნიერო ნაშრომისა, რომელთა შორის მრავალი მონოგრაფია და სახელმძღვანელოა. უდიდესი ღვაწლი დასდო ტექნიკურ უნივერსიტეტში საგამომცემლო საქმის ტრადიციების გაღრმავებასა და განვითარებას.

## ორგანიზაციის წევრი
* საქართველოს პედაგოგიკურ მეცნიერებათა აკადემია, ნამდვილი წევრი (1997-)
* საქართველოს საინჟინრო აკადემია, საპატიო წევრი

## ბიბლიოგრაფია
* საინჟინრო გრაფიკის სპეციალური კურსი : სახელმძღვანელო (თანაავტორი). თბ., ტექნ. უნ-ტი, 2017, გვ 126 — ISBN: 9789941209031
* ხაზვის ზოგადი კურსი : სახელმძღვ. საშ. სკოლის მე-9 კლასისათვის (ავტორი). თბ., განათლება, 2002. გვ. 160 — ISBN: 9992891734
* ტექნიკური ხაზვის ზოგადი კურსი (თანაავტორი). თბ., განათლება, 1999. გვ. 88
* საინჟინრო გრაფიკა : ტესტები (ხაზვის კურსის ამოცანათა კრებული) (ავტორი). თბ., განათლება, 1997. გვ. 128 — ISBN: 5505018998
* ტექნიკური ხაზვა : სახელმძღვ. პოლიტექნ. ინ-ტის დაუსწრ. სწავლების სტუდენტებისათვის (ავტორი). თბ, განათლება, 1967. გვ. 248

## ჯილდოები
* 2002 — ღირსების ორდენი
* 2002 — გიორგი ნიკოლაძის სახელობის მედალი
* 1995 — ღირსების მედალი
* 1981 — საქართველოს უმაღლესი სკოლის დამსახურებული მუშაკი
* 1975 — საქართველოს დამსახურებული მასწავლებელი

## ლიტერატურა
* გამოჩენილი ინჟინრები და მეცნიერები: კრებული/შემდგ.: მიტროპოლიტი ჯაფარიძე ა., [და სხვ.]. თბ., 2012, გვ. 150-151; 
* წიგნი ღირსებისა: ტ. 1/ შემდგ.: ყიფიანი თ., (რედ.), გაჩეჩილაძე თ., სიმონიშვილი გ., თბ., 2000,  გვ. 298

## რესურსები ინტერნეტში
კატეგორია:დაბადებული 23
კატეგორია:დაბადებული 1930
კატეგორია:გარდაცვლილი 2011
კატეგორია:ქართველი ინჟინრები
კატეგორია:ქართველი პედაგოგები
კატეგორია:საქართველოს პოლიტექნიკური ინსტიტუტის კურსდამთავრებულები (1954)
მერი ჭელიძე

**მერი ჭელიძე** (დ. 5 ნოემბერი, 1923, კასპი, — გ. 2011) — ქართველი ფილოსოფოსი. ფილოსოფიის მეცნიერებათა დოქტორი (1967), პროფესორი (1969).

## ბიოგრაფია
1944 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი.

1948 წლიდან კითხულობდა ლექციებს თბილისის სახელმწიფო უნივერსიტეტის ფილოსოფიის ფაკულტეტზე. სკკპ წევრი 1953 წლიდან. 1962-1967 წლებში ხელმძღვანელობდა თბილისის სახელმწიფო უნივერსიტეტის ფილოსოფიის კათედრას. მუშაობდა სასულიერო აკადემიაში საღვთისმეტყველო ფაკულტეტებზე, სადაც კითხულობდა ლექციებს ძველი აღმოსავლეთის, ანტიკურ ფილოსოფიისა და ელინიზმის ფილოსოფიის შესახებ. იყო დიალექტიკის ისტორიის მკვლევარი, მისი შრომები ეხება ანტიკურ ფილოსოფიას, მარქსისტულ ფილოსოფიას, გერმანულ კლასიკურ იდეალიზმს და ბურჟუაზიულ ფილოსოფიის ისტორიას. მისი მონაწილეობით შედგენილია სახელმძღვანელოები ფილოსოფიის ზოგად, შუა საუკუნეებისა და XX საუკუნის ბურჟუაზიულ ფილოსოფიის ისტორიაში. სადოქტორო დისერტაცია დაიცვა 1967 წელს.

## ჯილდოები
* 1998 — ღირსების ორდენი
* 1982 — საქართველოს სსრ-ის მეცნიერების დამსახურებული მოღვაწე
* 1976 — საპატიო ნიშნის ორდენი

## ბიბლიოგრაფია
* ქართული ეროვნული გონი ფილოსოფიურ-ისტორიული ასპექტით, თბ., 2002, გვ. 332 ISBN 99928-33-95-5
* ელინიზმის ფილოსოფია, თბ., 1992, გვ. 360 ISBN 5-511-00470-7
* ქართველ და უკრაინელ ხალხთა თანამეგობრობის ფურცლები, თბ., 1990, გვ. 83 

## ლიტერატურა
## რესურსები ინტერნეტში
კატეგორია:დაბადებული 5 ნოემბერი
კატეგორია:დაბადებული 1923
კატეგორია:კასპში დაბადებულები
კატეგორია:გარდაცვლილი 2011
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ფილოსოფოსები
კატეგორია:ფილოსოფიის დოქტორები
კატეგორია:ქართველი პროფესორები
კატეგორია:საპატიო ნიშნის ორდენის კავალრები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის კომუნისტური პარტიის წევრები
მერი
ჟვანიას კაბინეტი

**ჟვანიას კაბინეტი** წარმოადგენს 2004 წლის 4 იანვარს ჩატარებული რიგგარეშე არჩევნების შედეგად დაკომპლექტებულ მინისტრთა კაბინეტს. 2004 წლის 6 თებერვალს მიღებული საკონსტიტუციო ცვლილებებით აღდგენილ იქნა პრემიერმინისტრის თანამდებობა, რის შედეგადაც 2004 წლის 17 თებერვალიდან პრემიერმინისტრის პოსტი დაიკავა გაერთიანებული დემოკრატების ლიდერმა ზურაბ ჟვანიამ. საკონსტიტუციო ცვლილებებით ასევე შეიქმნა მინისტრებით დაკომპლექტებული მთავრობა, პრემიერმინისტრის ხელმძღვანელობით. აღსანიშნავია, რომ ახალი კონსტიტუციის მიხედვით, ძალოვანი მინისტრები არა პრემიერმინისტრის, არამედ პრეზიდენტის უფლებამოსილებას ექვემდებარებოდნენ. პრეზიდენტს შეეძლო ასევე მთავრობის დამოუკიდებლად მოწვევა და წარმართვა. 2005 წელს, ზურაბ ჟვანიას მოულოდნელი გარდაცვალების შემდეგ პრემიერმინისტრის თანამდებობა ფინანსთა მინისტრმა ზურაბ ნოღაიდელმა დაიკავა.

## კაბინეტის შემადგენლობა 
## სქოლიო 
კატეგორია:საქართველოს მთავრობა
Binance

**Binance** — კრიპტოვალუტის ბირჟა, რომელიც არის მსოფლიოში ყველაზე დიდი ბირჟა კრიპტოვალუტების ყოველდღიური ვაჭრობის მოცულობით. ის დაარსდა 2017 წელს და რეგისტრირებულია კაიმანის კუნძულებზე.

Binance დააარსა Changpeng Zhao-მ, დეველოპერმა, რომელმაც მანამდე შექმნა მაღალი სიხშირის სავაჭრო პროგრამული უზრუნველყოფა. Binance თავდაპირველად ჩინეთში იყო დაფუძნებული, მაგრამ მოგვიანებით მისი სათაო ოფისი ჩინეთიდან გადავიდა ჩინეთის მთავრობის მიერ კრიპტოვალუტის მზარდი რეგულირების შემდეგ.

2021 წელს, Binance-ს  ჩაუტარდა გამოძიება შეერთებული შტატების იუსტიციის დეპარტამენტისა და შიდა შემოსავლების სამსახურის მიერ ფულის გათეთრებისა და საგადასახადო დანაშაულების ბრალდებების გამო. გაერთიანებული სამეფოს ფინანსური ქცევის ორგანომ Binance-ს უბრძანა 2021 წლის ივნისში შეეწყვიტა ყველა რეგულირებადი საქმიანობა გაერთიანებულ სამეფოში.

2022 წლის თებერვალში, Binance-მა 10 მილიონი დოლარი შესწირა უკრაინაში ჰუმანიტარული საჭიროებისთვის, 2022 წელს უკრაინაში რუსეთის შეჭრის ფონზე.

## სქოლიო
კატეგორია:კრიპტოვალუტა
ნივთების ინტერნეტი

**ნივთების ინტერნეტი** () — მონაცემთა გადაცემის კონცეფცია ფიზიკურ ობიექტებს („ნივთებს“) ან ობიექტთა ჯგუფებს შორის. 

ნივთების ინტერნეტი (IoT) აღწერს ფიზიკურ ობიექტებს (ან ასეთი ობიექტების ჯგუფებს) სენსორებით, დამუშავების უნარით, პროგრამული უზრუნველყოფით და სხვა ტექნოლოგიებით, რომლებიც აკავშირებენ და მონაცემებს ცვლიან სხვა მოწყობილობებთან და სისტემებთან ინტერნეტით ან სხვა საკომუნიკაციო ქსელებით. „ნივთების ინტერნეტი“ მიჩნეულია არასწორ ტერმინად, რადგან მოწყობილობებს არ სჭირდებათ საჯარო ინტერნეტთან დაკავშირება, ისინი მხოლოდ ქსელთან უნდა იყვნენ დაკავშირებული და ინდივიდუალურად დამისამართებული.

ეს სფერო განვითარდა სხვადასხვა ტექნოლოგიების კონვერგენციის გამო, მათ შორის ყველგანმყოფი გამომთვლელები, სასაქონლო სენსორები, მზარდი ძლიერი ჩაშენებული სისტემები და მანქანური სწავლება. ჩაშენებული სისტემების, უკაბელო სენსორული ქსელების, კონტროლის სისტემების, ავტომატიზაციის (მათ შორის სახლისა და შენობების ავტომატიზაციის ჩათვლით) ტრადიციული სფეროები, დამოუკიდებლად და ერთობლივად საშუალებას აძლევს ნივთების ინტერნეტს სამომხმარებლო ბაზარზე, IoT ტექნოლოგია ყველაზე მეტად იმ პროდუქტების სინონიმად ითვლება, რომლებიც ეხება „ჭკვიანი სახლის" კონცეფციას. მათ შორის ხელსაწყოებსა და მოწყობილობებს (როგორიცაა განათების მოწყობილობები, თერმოსტატები, სახლის უსაფრთხოების სისტემები, კამერები და სხვა საყოფაცხოვრებო ტექნიკა), რომლებიც მხარს უჭერენ ერთ ან უფრო გავრცელებული ეკოსისტემები და მათი კონტროლი შესაძლებელია ამ ეკოსისტემასთან დაკავშირებული მოწყობილობების საშუალებით, როგორიცაა სმარტფონები და ჭკვიანი დინამიკები. IoT ასევე გამოიყენება ჯანდაცვის სისტემებში

არსებობს მთელი რიგი რისკები IoT ტექნოლოგიებისა და პროდუქტების ზრდასთან დაკავშირებით, განსაკუთრებით კონფიდენციალურობისა და უსაფრთხოების სფეროებში. შესაბამისად, დაწყებულია ინდუსტრიისა და მთავრობის ნაბიჯები ამ პრობლემების გადასაჭრელად, მათ შორის საერთაშორისო და ადგილობრივი სტანდარტების შემუშავება, გაიდლაინები და მარეგულირებელი ჩარჩოები.

„ჭკვიანი“ მოწყობილობების ქსელის ძირითადი კონცეფცია ჯერ კიდევ 1982 წელს განიხილებოდა. კარნეგი-მელონის უნივერსიტეტში დადგმული, მოდიფიცირებული კოკა-კოლას სავაჭრო აპარატი იყო პირველი მოწყობილობა, რომელიც მიერთებული იყო ARPANET-თან. მას შეეძლო ინფორმაციის გაცემა თავისი მარაგის შესახებ და ასევე, იყო თუ არა ცივი ახალი ჩატვირთული სასმელი.

ტერმინი „ნივთების ინტერნეტი“ პირველად შემოიტანა კევინ ეშტონმა 1999 წელს. თუმცა მას ერჩივნა ფრაზა „ინტერნეტი ნივთებისთვის“. Cisco Systems-მა შეაფასა, რომ IoT „დაიბადა“ 2008-2009 წლებში, როდესაც იზრდებოდა ნივთები/ადამიანების თანაფარდობა. 0.08-დან (2003 წ.) 1.84-მდე (2010 წ.).

## სქოლიო
კატეგორია:კომპიუტერული ქსელები
ციურიხის პროტოკოლები

და აჰმეთ დავუთოღლუ ხელს აწერენ შეთანხმებებს]]
**ციურიხის პროტოკოლები** — აღნიშნავს 2009 სომხეთსა და თურქეთს შორის გაფორმებულ ორ ორმხრივ პროტოკოლს. დოკუმენტების მიზანი იყო თურქეთ-სომხეთის ურთიერთობების ნორმალიზება. პროცესი მოაიაზრებდა დიპლომატიური ურთიერთობების დამყარებას, სომხეთ-თურქეთის საზღვრის გახსნას (რომელიც 1993 წლიდან ჩკეტილი იყო) და სომხების გენოციდის პრობლემაზე ერთობლივი ისტორიული კომისიის შექმნას. შეთანხმება არაეფექტური აღმოჩნდა და მოგვიანებით დაირღვა ამერიკის შეერთებული შტატების, საფრანგეთის და რუსეთის მიერ.

2009 წლის 10 ნოემბერს საგარეო საქმეთა მინისტრებმა: აჰმეთ დავუთოღლუმ თუქეთის მხრიდან და ედუარდ ნალბანდიანმა სომხეთის მხრიდან ციურიხში ხლი მოაწერეს ორ დოკუმენტს. ცერემონიალს ესწრებოდნენ: ამერიკის შეერთებული შტატების სახელმწიფო მდივანი ჰილარი კლინტონი, ევროპის კავშირის უმაღლესი წარმომადგენელი საგარეო და უსაფრთხოების პოლიტიკის საკითხებში ხავიერ სოლანა, საფრანგეთის ევროპისა და საგარეო საქმეთა მინისტრი ბერნარ კუშნერი და რუსეთის საგარეო საქმეთა მინისტრი სერგეი ლავროვი. 

პროტოკოლს ორივე ქვეყნის პარლამენტის რატიფიცირება ჭირდებოდა. პრობლემების გამიჯვნის მიზნით პროტოკოლში არ იყო ნახსენები სომხეთსა და აზერბაიჯანს შორის მიმდინარე მთიანი ყარაბაღის კონფლიქტი. ასევე არ დადგენილა რატიფიკაციის საბოლოო ვადები.

2010 წლის 12 იანვარს სომხეთის საკონსტიტუციო სასამართლომ დაამტკიცა პროტოკოლები და გააკეთა მთელი რიგი დაკვირვებები, რომ თურქული მხარე განიხილება როგორც შემაკავებელი: „წინაპირობების და შემზღუდავი დებულებების რომლებიც დოკუმენტების სულს აზიანებს“. თურქულმა მხარემ ასევე დაიწყო ნორმალიზების პროცესის მთიანი ყარაბაღის კონფლიქტთან დაკავშირება. თურქეთის პრემიერ მინისტრმა რეჯეფ თაიფ ერდოღანმა განაცხადა, რომ სომხეთ-თურქეთის საზღვარი არ გაიხსნებოდა თუ სომხეთი აზერბაიჯანის ტერიტორიიდან ჯარს არ გაიყვანდა. შემდგომ 2017 წლის დეკემბერში სომხეთის მხარემ პირობა დადო, რომ დოკუმენტებს ბათილად სცნობდა და ანულირებას მოახდენდა რადგან: „თურქეთის მხრიდან არ იყო არანაირი პოზიტიური ძვრა დოკუმენტების მიღების და დანერგვის მხრივ". რომელი პირობაც საბოლოოდ 2018 წლის 1 მარტს შეასრულა. 

ნორმალიზების პროცესის შეჩერების სიმწარის მიუხედავად ზოგიერთი ავტორი მიიჩნევს, რომ ციურიხის პროტოკოლები შეიძლება გამოყენებული იყო თურქეთ სომხეთის ურთიერთობის ნორმალიზების პროცესისთვის.

## იხილეთ აგრეთვე 
*თურქეთ-სომხეთის ურთიერთობები

## სქოლიო 
კატეგორია:სომხეთის დიპლომატიური ურთიერთობები
კატეგორია:თურქეთის დიპლომატიური ურთიერთობები
აბისანდა

**აბისანდა** (, ) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში.  ფართობი — 44,80 კმ². მოსახლეობა — 139 კაცი (2020 წ.).

## იხილეთ აგრეთვე
* უესკის მუნიციპალიტეტები

## რესურსები ინტერნეტში
* Gran Enciclopedia Aragonesa - აბისანდა 

## სქოლიო
კატეგორია:უესკის მუნიციპალიტეტები
ავთანდილ ციცქიშვილი

**ავთანდილ ციცქიშვილი** (დ. 1925, ქვიშხეთი — გ. 2012) — ქართველი მათემატიკოსი, მეცნიერი და პედაგოგი.  ფიზიკა-მათემატიკის მეცნიერებათა დოქტორი (1982), პროფესორი (1987).

## ბიოგრაფია
1952 წელს დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი. 1957-2012 წლებში მუშაობდა საქართველოს მეცნიერებათა აკადემიის ანდრია რაზმაძის სახელობის მათემატიკის ინსტიტუტში წამყვანი მეცნიერ-თანამშრომლის თანამდებობაზე. პარალელურად, 1961 წლიდან მოღვაწეობდა თბილისის სახელმწიფო უნივერსიტეტის მექანიკა-მათემატიკის ფაკულტეტის თეორიული მექანიკის, დიფერენციალური და ინტეგრალური განტოლებების კათედრებზე, სასოფლო-სამეურნეო ინსტიტუტის მათემატიკის კათედრაზე. 1985-2002 წლებში იყო საქართველოს ტექნიკური უნივერსიტეტის თეორიული მექანიკის კათედრის პროფესორი. სამეცნიერო მოღვაწეობის თემატიკაა ჰიდროდინამიკა — ფილტრაციის თეორია. ჩვეულებრივი დიფერენციალური განტოლებები. კერძოწარმოებულიანი დიფერენცილური განტოლებები და ასოცირებული სასაზღვრი ამოცანები. ანალიზურ ფუნქციათა თეორია, კონფორმული ასახვები. მისი სამეცნიერო კვლევის ძირითადი მიმართულება შეეხება ჰიდრომექანიკის ამოცანების მოდელირების, კერძოდ, ფილტრაციის თეორიის ბრტყელი, სტაციონარული, არაწრფივი, ნაწილობრივ უცნობსაზღვრიანი ამოცანების ამოხსნის მეთოდების შექმნას. მან შექმნა ახალი მიმართულება და სამეცნიერო კვლევის ისეთი მეთოდები, რომელთა დახმარებით შესაძლებეილ გახდა ანალიზურ ფუნქციათა თეორიის მძლავრი მათემატიკური აპარატის გამოყენებით ისეთი კლასის ამოცანების ამოხსნა, რომელთა ამოხსნა მანამდე ვერ ხერხდებოდა. კერძოდ, ახალი მეთოდებით მან ამოხსნა ფილტრაციის ამოცანები, სხვადასხვა ფორმის მიწის კაშხალებისათვის და არხებისათვის, სადაც მოცემულია ამონახსნების აგების ზოგადი მათემატიკური მეთოდი, როდესაც სასრული რაოდენობის წვეროს მქონე წრიული მრავალკუთხედის კონფორმული გადასახვის აგება ხდება ნახევარ სიბრტყეზე. მისი შრომების მნიშვნელოვანი ნაწილის თემატიკაა შვარცის დიფერენციალური განტოლებების ზოგადი ამონახსნების აგების თეორია, წრიული მრავალკუთხედების კონფორმულად გადამსახავი ფუნქციებისათვის და მათი კავშირი ფილტრაციის და ჭავლური თეორიის ღერძსიმეტრიულ ამოცანებთან. მეორე მსოფლიო ომის მონაწილე, მიღებული აქვს სახელმწიფო ჯილდოები.

## ლიტერატურა
* საქართველოს მათემატიკოსები და მექანიკოსები: ბიოგრაფიული ცნობარი/ნოდარ მახვილაძე, თბ., 2016, გვ. 296-297

## რესურსები ინტერნეტში
კატეგორია:დაბადებული 1925
კატეგორია:გარდაცვლილი 2012
კატეგორია:ქართველი მათემატიკოსები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ხაშურის მუნიციპალიტეტში დაბადებულები
გივი მაზმიშვილი

**გივი მაზმიშვილი** (დ. 4 ივლისი, 1948, კასპის მუნიციპალიტეტი) — ქართველი ინჟინერი.

## ბიოგრაფია
1975 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი სამრეწველო და სამოქალაქო მშენებლობის სპეციალობით.

1968-1973 წლებში მუშაობდა საქართველოს მშენებლობის სამინისტროს №1 სამშენებლო-სამონტაჟო ტრესტ „ამიერკავკასმეტალურგმშენის“ №1 სამშენებლო სამმართველოს მშენებელ ოსტატად. 1973-1978 წლებში მუშაობდა საქართველოს საშენი მასალების სამინისტროს გარდაბნის მუყაო-რუბეროიდის ქარხნის კაპიტალური მშენებლობის განყოფილების უფროს ინჟინრად. 1978-1979 წლებში საქართველოს მშენებლობის სამინისტროს №1 სამშენებლო-სამონტაჟო ტრესტ „ამიერკავკასმეტალურგმშენის“ №8 სამშენებლო სამმართველოს უფროს სამუშაოთა მწარმოებლად. 1980-1986 წლებში ამავე სამმართველოს მთავარ ინჟინრად და უფროსად. 1986-1987 წლებში იყო ქ. რუსთავის ქიმიური ბოჭკოს ქარხნის დირექტორის მოადგილე მშენებლობის დარგში. 1987-1999 წლებში მუშაობდა საქართველოს მშენებლობის სამინისტროს №1 სამშენებლო-სამონტაჟო ტრესტ „ამიერკავკასმეტალურგმშენის“ №2 სამშენებლო სამმართველოს უფროსად. 2002-2004 წლებში იყო საქართველოს ურბანიზაციისა და მშენებლობის სამინისტროს მთავარი „არქმშენინსპექციის“ ქვემო ქართლის „არქმშენინსპექციის“ უფროსი. 2005-2008 წლებში მუშაობდა შპს „მაგისტრალის“ დირექტორად. 2011 წლიდან შპს „გზატკეცილის“ მთავარ ინჟინრად. მისი აქტიური მონაწილეობითა და ხელმძღვანელობით აშენდა ქ. რუსთავის მეტალურგიული, ქიმბოჭკოს, ცენტროლიტის, ამწემშენებლის, ლითონკონსტრუქციებისა და გარდაბნის მუყაო-რუბეროიდის ქარხნების, ასევე ქ. რუსთავის ქიმიური, ხის გადამამუშავებული და რკინაბეტონის კომბინატების მთელი რიგი ობიექტები. მნიშვნელოვანი წვლილი აქვს შეტანილი ქალაქ რუსთავის აღმშენებლობის საქმეში. მისი ხელმძღვანელობით აშენდა კინოთეატრი „ოქტომბერი“, სავაჭრო ცენტრი მე-20 მ/რ-ში, ტექნიკური სასწავლებელი მე-16 მ/რ-ში, მსხვილბლოკიანი 9 სართულიანი საცხოვრებელი სახლები ქალაქის მთელ რიგ მიკრორაიონებში და ჭყონდიდელის დასახლებაში, კინოთეატრი ქ. გარდაბანში და სხვა. მისი მონაწილეობით დაპროექტებულ იქნა და აშენდა შპს „შალვინო“-ს ღვინის ქარხანა გურჯაანის რაიონის სოფ. კარდანახში, „სამტრესტის“ ღვინის ქარხნის ფილიალი დონეცკის ოლქში, თბილისსა და რუსთავში ბეტონის ქარხნები, მარჯვენა სანაპიროს კავშირგაბმულობის მიწისქვსშა და მიწისზედა ქსელები ქ. რუსთავში. ქ. თბილისსა და ქ. რუსთავში განხორციელდა 300000 კვ. მ. ა/ბეტონის საფარის მოწყობა საავტომობილო მაგისტრალებზე. მრავალწლიანი ნაყოფიერი შრომითი საქმიანობისა და დამსახურებისათვის მიღებული აქვს საუწყებო ჯილდოები და საპატიო სიგელები.

## ჯილდოები
* 1970 — მედალი „შრომითი მამაცობისთვის“

## ლიტერატურა
* საქართველოს არქიტექტორთა და მშენებელთა ენციკლოპედია. წიგნი 2. თბ., 2021, გვ. 174-175

## რესურსები ინტერნეტში
კატეგორია:დაბადებული 4 ივლისი
კატეგორია:დაბადებული 1948
კატეგორია:ქართველი ინჟინრები
კატეგორია:საქართველოს ტექნიკური უნივერსიტეტის კურსდამთავრებულები
ფინანსებისა და ადმინისტრირების უნივერსიტეტი

**ფინანსებისა და ადმინისტრირების უნივერსიტეტი** () ― კერძო ბიზნეს სკოლა ჩეხეთის რესპუბლიკაში. დაარსდა 1999 წელს, საბანკო აკადემიისა და ჩეხეთის ქვანახშირის ჯგუფის მიერ. იგი ქვეყნის მასშტაბით ერთ-ერთი პირველი კერძო ბიზნეს სკოლა იყო. 2009 წელს ჩეხეთის მთავრობის აკრედიტაციის კომიტეტმა სკოლას სრული უნივერსიტეტის სტატუსი მიანიჭა. 

## ისტორია
ფინანსებისა და ადმინისტრირების უნივერსიტეტი 1999 წელს დაარსდა. სკოლა 2001 წელს გაფართოვდა და მოსტსა და კლადნოში ახალი კამპუსები გაიხსნა. 2002 წელს უნივერსიტეტმა აშშ-ის სიეტლის საქალაქო უნივერსიტეტთან დაიწყო თანამშრომლობა, ხოლო 2004 წელს ერასმუსის პროგრამებს შეუერთდა. 2009 წელს სკოლამ სადოქტორო პროგრამის განხორციელების სახელმწიფო ნებართვა მიიღო და უნივერსიტეტის სტატუსი მიენიჭა. 2016 წლის სექტემბრიდან უნივერსიტეტის ფილიალი კარლოვი-ვარშიც მდებარეობს.

## რესურსები ინტერნეტში
*VSFS Website 
*Information system (IS) VŠFS
*VSFS International Students Club 
*ACTA of VSFS – R & D magazine 

## სქოლიო
კატეგორია:1999 წელს დაარსებული საგანმანათლებლო დაწესებულებები
კატეგორია:ჩეხეთის უნივერსიტეტები
Polkadot

**Polkadot** — ღია წყარო, ბლოკჩეინის პლატფორმა და კრიპტოვალუტა. ის უზრუნველყოფს ბლოკჩეინებს შორის ურთიერთდაკავშირებას და თავსებადობას, რაც საშუალებას აძლევს დამოუკიდებელ ჯაჭვებს უსაფრთხოდ გაცვალონ შეტყობინებები და განახორციელონ ტრანზაქციები ერთმანეთთან სანდო მესამე მხარის გარეშე. ეს საშუალებას იძლევა მონაცემთა ან აქტივების ჯაჭვური გადაცემა, სხვადასხვა ბლოკჩეინებს შორის და ჯვარედინი ჯაჭვის DApps (დეცენტრალიზებული აპლიკაციები) აშენდეს Polkadot Network-ის გამოყენებით.

Polkadot-ის ქსელს აქვს პირველადი ბლოკჩეინი სახელად სარელეო ჯაჭვი და მომხმარებლის მიერ შექმნილი მრავალი პარალელური ჯაჭვი, რომელსაც ეწოდება პარაჩეინი. სარელეო ჯაჭვი მოქმედებს როგორც ქსელის მმართველი ფენა, პარაჩეინები კი აუქციონზე იყიდება, რაც დამოუკიდებელ პროექტებს საშუალებას აძლევს შექმნან და მართონ საკუთარი ბლოკჩეინები, რომლებიც ცხოვრობენ პოლკადოტის ინფრასტრუქტურაში და ისარგებლებენ მისი უსაფრთხოებით.

პროტოკოლი შეიქმნა Ethereum-ის თანადამფუძნებლის გევინ ვუდის მიერ და 2017 წლის ოქტომბერში მონეტების პირველად შეთავაზებაში $144.3 მილიონზე მეტი მოიზიდა.

ქსელი იყენებს ფსონის კონსენსუსის მტკიცებულების ალგორითმს. გამოყენებული პროტოკოლი, Blind Assignment for Blockchain Extension (BABE), მომდინარეობს Ouroboros-დან. პროტოკოლი ადაპტირებულია Ethereum-ის თანადამფუძნებლის გევინ ვუდის მიერ და შემუშავებულია Web3 Foundation-ის მიერ, პირველადი განხორციელებით Parity Technologies-ის მიერ.

## სქოლიო
კატეგორია:კრიპტოვალუტები
2ს2

**2ს2 „ფიალკა“** (; **„ობიექტ 924“**) — საბჭოთა 122-მილიმეტრიანი საცდელი ავიასადესანტო თვითმავალი ჰაუბიცა. პროექტი შეიმუშავა ვოლგოგრადის სატრაქტორო ქარხნის საკონსტრუქტორო ბიურომ სკკპ ცკ-სა და სსრკ მინისტრთა საბჭოს 1967 წლის 4 ივლისის დადგენილებით.

ჰაუბიცის ქვემეხი „2ა32“ შეიქმნა განსაკუთრებულ საკონსტრუქტორო ბიურო №9-ში, ჰქონდა პნევმატური შემტანი და ახალი ერთცილინდრიანი პნევმატური დამაბრუნებელი მექანიზმი. შასის სახით თვითმავალი ჰაუბიცისათვის გამოიყენეს დესანტის საბრძოლო მანქანა ბმდ-1. 122-მილიმეტრიანი ქვემეხი განთავსებული იყო დახურულ ჯიხურში, ნაცვლად ბმდ-ის საშტატო კოშკისა.

პირველი სამი საცდელი თვითმავალი ჰაუბიცა „ფიალკა“ 1968 წლის თებერვალში დამზადდა. საარტილერიო სისტემის გამოცდა პრაქტიკულად მთელი წელი გაგრძელდა და 1968 წლის დეკემბერში შეწყდა შასის სისუსტეების გამო, იგი სროლის დროს დიდ დატვირთვას ვერ უძლებდა. აგრეთვე შემუშავდა „ფიალკაზე“ ქვემეხის დანადგარის კოშკიანი ვარიანტი. დაახლოებით ამავე დროს საჰაერო-სადესანტო ძალებისათვის ბმდ-1-ის ბაზაზე შემუშავდა 120-მილიმეტრიანი თვითმავალი ნაღმტყორცნი 2ს8 „ლანდიში“. ვერცერთი მათგანი საპროექტო სტადიიდან ვერ გამოვიდა.

## სქოლიო 
კატეგორია:საბჭოთა თვითმავალი საარტილერიო დანადგარები
კლაიპედის უნივერსიტეტი

**კლაიპედის უნივერსიტეტი** () ― უნივერსიტეტი ლიეტუვის საპორტო ქალაქ კლაიპედაში.

## მიმოხილვა
კლაიპედის უნივერსიტეტი ლიეტუვის სეიმის განკარგულებით, 1991 წლის 1-ელ იანვარს დაარსდა. უნივერსიტეტის შემადგენლობაში შევიდა ქალაქში არსებული უმაღლესი საგანმანათლებლო დაწესებულებებიც. საწყის ეტაპზე უნივერსიტეტში 3 000 სტუდენტი სწავლობდა და სამ ფაკულტეტს (ჰუმანიტარულ და საბუნებისმეტყველო მეცნიერებათა, საზღვაო ინჟინერია და პედაგოგიკა) მოიცავდა. შემდეგში უნივერსიტეტში შვიდი ფაკულტეტი და რვა ინსტიტუტი შეიქმნა: საბუნებისმეტყველო მეცნიერებათა და მათემატიკის, ჰუმანიტარულ მეცნიერებათა, საზღვაო ინჟინერიის, ხელოვნების, პედაგოგიკის, სოციალურ მეცნიერებათა და ჯანდაცვის მეცნიერებათა ფაკულტეტები და საზღვაო, საზღვაო ლანდშაფტის, უწყვეტი განათლების, სანაპირო კვლევებისა და დაგეგმარების, ბალტიის ზღვის რეგიონის ისტორიისა და არქეოლოგიის, რეგიონული პოლიტიკისა და დაგეგმარების, მექატრონიკისა და მუსიკოლოგიის ინსტიტუტები. 2017 წლისთვის უნივერსიტეტში 4 000 სტუდენტი სწავლობდა, ხოლო პერსონალი 600 ადამიანს შეადგენდა. უნივერსიტეტში 54 საბაკალავრო, 4 სპეციალიზებული პროფესიული, 48 სამაგისტრო და 11 სადოქტორო საგანმანათლებლო პროგრამა მოქმედებს.

## რესურსები ინტერნეტში
*

## სქოლიო
კატეგორია:კლაიპედის უნივერსიტეტი
კატეგორია:1991 წელს დაარსებული საგანმანათლებლო დაწესებულებები
კატეგორია:უნივერსიტეტები ანბანის მიხედვით
ნუკრი მაჭარაშვილი

**ნუკრი მაჭარაშვილი** (დ. 2 აგვისტო, 1940, თბილისი) — ქართველი ინჟინერი.

## ბიოგრაფია
1962 წელს დაამთავრა საქართველოს პოლიტექნიკური ინსტიტუტის სამთო-გეოლოგიური ფაკულტეტი და მიენიჭა ელექტრო-მექანიკოსის კვალიფიკაცია.

1962 წელს მუშაობა დაიწყო ჭიათურის მაღაროთა სამმართველოს ცენტრალური ფაბრიკის მთავარი მექანიკოსის მოადგილედ. 1964-1966 წლებში მუშაობდა საქართველოს მშენებლობის სამინისტროს №8 სამშენებლო ტრესტ „ჭიათურმანგანმშენი“-ს სამშენებლო სამმართველო „ბინმშენის“ სამუშაოთა მწარმოებლად. 1966-1968 წლებში იყო სამშენებლო-სამონტაჟო ტრესტ „საქსანტექმონტაჟი“-ს მთავარი ენერგეტიკოსი. 1968-1974 წლებში იყო სამშენებლო-სამონტაჟო სამმართველო „თბილსანტექმონტაჟი“-ს სამუშაოთა მწარმოებელი, საგეგმო განყოფილების უფროსი. 1974-1976 წლებში მუშაობდა საქართველოს მინისტრთა საბჭოსთან არსებული სამონტაჟო და სპეციალური სამუშაოების მთავარი სამმართველოს „საქმთავარმონტაჟსპეცმშენო“-ს განყოფილების უფროსად. 1976-1986 წლებში ამავე მთავარი სამმართველოს, ჯერ რესპუბლიკური სამმართველო „რეწვენტილაციის“, შემდეგ კი რესპუბლიკურ სამმართველო „თერმოიზოლაციის“ უფროსად. 1989-1999 წლებში მუშაობდა საქართველოს სოფლის მეურნეობის სამინისტროს სამშენებლო სამმართველოს უფროსად. 1999-2007 წლებში იყო საქართველოს ჯანმრთელობის დაცვის სამინისტროს მთავარი კონსულტანტი სპეციალური და სამონტაჟო სამუშაოების მიმართულებით. მისი უშუალო მონაწილეობითა და ხელმძღვანელობით განხორციელებულ იქნა: ჭიათურისა და ნაგუთის საცხოვრებელი დასახლების კომპლექსის მშენებლობა, რუსთავის აზოტის, მეტალურგიული და ცემენტის ქარხნების სავენტილაციო სისტემების მონტაჟი, ასევე ზესტაფონის ფეროშენადნობთა და ქუთაისის საავტომობილო ქარხნების სავენტილაციო სისტემების მონტაჟი, ბათუმის ნავთობგადამამუშავებელი ქარხნის თერმოიზოლაციის სისტემების მონტაჟი. აგრეთვე აფხაზეთის ავტონომიური რესპუბლიკის სამრეწველო და სამოქალაქო დანიშნულების ობიექტების სავენტილაციო და თერმოსაიზოლაციო სამუშაოების შესრულება. მათ შორის: თბილისის ოპერისა და ბალეტის თეატრის, გრიბოედოვის სახელობის სახელმწიფო დრამატული თეატრისა და საცურაო აუზის სავენტილაციო და თერმოსაიზოლაციო სისტემების მონტაჟი და სხვა. მრავალწლიანი შრომითი საქმიანობისა და დამსახურებისათვის მიღებული აქვს სახელმწიფო და საუწყებო ჯილდოები.

## ლიტერატურა
* საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 183-184

## რესურსები ინტერნეტში
კატეგორია:ქართველი ინჟინრები
კატეგორია:თბილისში დაბადებულები
კატეგორია:დაბადებული 2 აგვისტო
კატეგორია:დაბადებული 1940
კატეგორია:საქართველოს პოლიტექნიკური ინსტიტუტის კურსდამთავრებულები
სინძიანის სამედიცინო უნივერსიტეტი

**სინძიანის სამედიცინო უნივერსიტეტი** (; ; წარსულში ცნობილი, როგორც **სინძიანის სამედიცინო კოლეჯი**) ― სამედიცინო უნივერსიტეტი ურუმჩში, სინძიანის ავტონომიურ რეგიონში, ჩინეთში. უნივერსიტეტის კურიკულუმი აქცენტს მედიცინაზე, მენეჯმენტსა და ლინგვისტიკაზე აკეთებს. სინძიანის სამედიცინო უნივერსიტეტი ტრადიციული ჩინური მედიცინის კოლეჯისა და სინძიანის სამედიცინო კოლეჯის შერწყმის შედეგად ჩამოყალიბდა. 

## კავშირები და აკრედიტაცია
## რესურსები ინტერნეტში
*

## სქოლიო
კატეგორია:1956 წელს დაარსებული საგანმანათლებლო დაწესებულებები
გაიოზ ცინცაძე

**გაიოზ ცინცაძე** (დ. 12 იანვარი, 1926, თბილისი) — ქართველი ექიმი, მეცნიერი. თერაპევტ–კარდიოლოგი, მედიცინის მეცნიერებათა დოქტორი, მუნიციპალური გაერთიანებული კარდიოლოგიური კლინიკის დირექტორი, საქართველოს მედიკო–ბიოლოგიური აკადემიის აკადემიკოსი.

## ბიოგრაფია
1948 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1948–1951 წლებში იყო თბილისის პირველი კლინიკური საავადმყოფოს ორდინატორი, 1951 წლიდან კი ექიმთა დიპლომის შემდგომი განათლების თბილისის სახელმწიფო სამედიცინო აკადემიის თერაპიისა და კარდიოლოგიის კათედრის ასისტენტი, დოცენტი, კათედრის გამგე, პროფესორი. ავტორია 92 სამეცნიერო ნაშრომის. მისი ხელმძღვანელობით დაცულია 1 სადოქტორო და 15 საკანდიდატო დისერტაცია. 
საკანდიდატო დისერტაციის თემა - "ბალისტოკარდიოგრაფიული და ელექტროკარდიოგრაფიული მონაცემების შედარებითი დიაგნოსტიკური მნიშვნელობა კორონალური სისხლის მიმოქცევის უკმარისობის დროს", დაიცვა 1960 წელს, ხოლო სადოქტორო დისერტაციის თემა - "არტერიული ჰიპერტონია და გულის უკმარისობა", 1976 წელს.

## ჯილდოები
* 1998 - ღირსების ორდენი
* 1980 - საქართველოს სახელმწიფო პრემია
* საქართველოს მეცნიერებათა დამსახურებული მოღვაწე

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 338

## რესურსები ინტერნეტში
კატეგორია:საქართველოში დაბადებულები
კატეგორია:თბილისელები
კატეგორია:თბილისში დაბადებულები
კატეგორია:დაბადებული 12 იანვარი
კატეგორია:დაბადებული 1926
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი კარდიოლოგები
Filecoin

**Filecoin** (⨎) — ღია კოდის, საჯარო კრიპტოვალუტის და ციფრული გადახდის სისტემა, რომელიც განკუთვნილია ბლოკჩეინზე დაფუძნებული კოოპერატიული ციფრული შენახვისა და მონაცემთა მოძიების მეთოდით. იგი დამზადებულია Protocol Labs-ის მიერ და აგებულია ინტერპლანეტარული ფაილური სისტემის თავზე, გარიგებების დასარეგისტრირებლად გამოიყენება ბლოკჩეინის მექანიზმი. Filecoin-ის ავტორების თქმით, ეს არის დეცენტრალიზებული შენახვის სისტემა, რომელიც მიზნად ისახავს „კაცობრიობის ყველაზე მნიშვნელოვანი ინფორმაციის შენახვას“. Filecoin არის ღია პროტოკოლი და მხარს უჭერს ბლოკჩეინს, რომელიც აღრიცხავს ქსელის მონაწილეების მიერ დაკისრებულ ვალდებულებებს, ტრანზაქციებს, რომლებიც განხორციელებულია FIL-ის, ბლოკჩეინის მშობლიური ვალუტის გამოყენებით. ბლოკჩეინი დაფუძნებულია როგორც რეპლიკაციის მტკიცებულებაზე, ასევე სივრცის დროის დადასტურებაზე.

ცენტრალიზებული შენახვის მეთოდოლოგიისგან განსხვავებით, Filecoin მიზნად ისახავს მონაცემების დეცენტრალიზებულად შენახვას, რაც მდგრადია ცენტრალიზებულ საცავში წარმოქმნილი პრობლემების მიმართ. Filecoin-ის დეცენტრალიზებული ბუნების გამო, ის იცავს მონაცემთა მდებარეობის მთლიანობას, რაც მას ადვილად მოსაპოვებელს ხდის. ის ასევე საშუალებას აძლევს ადამიანებს თავიანთ ქსელში იყვნენ იმ მონაცემების მცველები, რომლებსაც ისინი ინახავენ. გარდა ამისა, Filecoin ასევე აჯილდოებს ქსელის კვანძებს, რომლებიც აგროვებენ და ინახავენ მონაცემებს მათ ბლოკჩეინ ქსელში.

## სქოლიო
კატეგორია:კრიპტოვალუტა
აქდერე (ქემალფაშის რაიონი)

**აქდერე** () — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 84 კილომეტრში, ხოლო რაიონის ცენტრ ქემალფაშიდან 4,6 კილომეტრში. 2020 წლის მონაცემებით სოფელში 117 ადამიანი ცხოვრობს.

სოფლის ძველი ისტორიული, ქართული სახელწოდებაა ზენდიდი.

## ისტორია
სოფელ აქდერეს ძველი სახელი არის ზენდიდი. ლაზური ტოპონიმი ზენდიდი (ზენდიდი) წარმოდგება სიტყვებისგან „ზენი“ (ზენი), რაც ნიშნავს „ვაკეს“, და „დიდი“ (დიდი), რაც ნიშნავს „დიდს“, შესაბამისად მნიშვნელობა არის „დიდი ვაკე“. ეს ტოპონიმი თურქულში შევიდა როგორც „ზენდიტი“ ან „ზენდიდი“. საქართველოში, ქედის მუნიციპალიტეტის საზღვრებში არსებობს სოფელი სახელწოდებით ზენდიდი (ზენდიდი). ჰოპას რაიონის ბალიქოის სოფლის ძველი სახელიც ზენდიდი იყო.

ზენდიდის სოფელი, რომელიც მდებარეობს ლაზეთის რეგიონში, ანტიკურ პერიოდში კოლხეთის სამეფოს საზღვრებში შედიოდა. ოსმალებმა, ტრაპიზონის იმპერიის განადგურების შემდეგ 1461 წელს, 1547 წელს სრულად დაიპყრეს ეს რეგიონი. ზენდიდის სოფელი 1877-1878 წლების ოსმალეთ-რუსეთის ომის შემდეგ, საომარი კომპენსაციის ნაწილის სახით, ოსმალეთის იმპერიამ რუსეთს გადასცა. რუსული მმართველობის დროს, 1917 წელს ლაზეთის რეგიონში მოგზაურობის დროს ჩაწერილ შენიშვნებში, ქართველმა ენათმეცნიერმა იოსებ ყიფშიძემ სოფლის სახელი რუსულად დაწერა როგორც ზენდიდი (Зендиди) და აღნიშნა, რომ სოფელში 19 ოჯახში 111 ადამიანი ცხოვრობდა. ყიფშიძის ჩანაწერებიდან ჩანს, რომ ეს მოსახლეობა შედგებოდა ჰემშინებისგან.

აქდერე, მას შემდეგ რაც 1921 წელს თურქეთის საზღვრებში მოექცა, ჩანაწერებში სოფლად აღარ იხსენიება. 1990-იან წლებში, როდესაც ის კვლავ სოფლად გადაკეთდა, ის შედიოდა ჰოპას რაიონის ქემალფაშას დასახლებაში. 2017 წელს ბრძანებულებით ქემალფაშა გამოეყო ჰოპას რაიონს და გახდა ცალკე რაიონი, და აქდერე გახდა ამ რაიონის სოფელი.

## სქოლიო
კატეგორია:ქემალფაშის რაიონის სოფლები
ბიელსა

**ბიელსა** () — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სობრარბეს კომარკის შემადგენლობაში.  ფართობი — 202,40 კმ². მოსახლეობა — 448 კაცი (2020 წ.).

## იხილეთ აგრეთვე
* უესკის მუნიციპალიტეტები

## რესურსები ინტერნეტში
* ბიელსის მუნიციპალიტეტის ოფიციალური საიტი
* Gran Enciclopedia Aragonesa - ბიელსა 

## სქოლიო
კატეგორია:უესკის მუნიციპალიტეტები
რუხი კარდინალი

[მინი|300x300პქ| ფრანსუა ლეკლერკ დიუ ტრემბლე (ფიგურა შავებში) ჩამოდის კიბეებზე [ჟან-ლეონ ჟერომი|ჟან-ლეონ ჟერომის ნახატში (1873).]]
**რუხი კარდინალი**, ან **რუხი უწმინდესობა** () — გამორჩეული გავლენის მქონე გადაწყვეტილების მიმღები პირი ან მრჩეველი, რომელიც მოქმედებს „კულისებს მიღმა“, არასაჯარო ან არაოფიციალურ თანამდებობაზე, ან თანამდებობის გარეშე, და ინარჩუნებს განსაკუთრებულ გავლენას ფორმალური თანამდებობების მქონე პირებსა და მათ შერჩევაზე.

ფრაზის პირველი ადრესატი იყო  ფრანსუა ლეკლერკ დიუ ტრემბლე, კარდინალ რიშელიეს მარჯვენა ხელი.  ლეკლერკი იყო კაპუცინელი ბერი, რომელიც ცნობილი იყო რუხი სამოსით, ხოლო მიმართვა „*მისი უწმინდესობა*“ გამოიყენება რომის კათოლიკური ეკლესიის კარდინალთან მიმართებაში. მიუხედავად იმისა, რომ ლეკლერკი არასოდეს გამხდარა კარდინალი, მის გარშემო მყოფები მას ასე უწოდებდნენ კარდინალ რიშელიეზე გავლენის გამო. 

ლეკლერკი მოხსენიებულია რამდენიმე პოპულარულ ნაშრომში. ოლდოს ჰაქსლიმ დაწერა ლეკლერის ინგლისური ბიოგრაფია სახელწოდებით *რუხი უწმინდესობა*. ფართოდ ცნობილია ასევე ჟან-ლეონ ჟერომის 1873 წლის ნახატი ''L'Éminence Grise*, რომელზეც ლეკლერკი კიბეზე ჩამოდის და კარგად ჩანს მისდამი სხვა ადამიანების პატივისცემა. ლეკლერკი ნახსენებია ალექსანდრე დიუმას რომანში „*სამი მუშკეტერი*“, როგორც პერსონაჟი *მამა ჯოზეფი'', რიშელიეს ძლევამოსილი თანამოაზრე.

იაროსლავ კაჩინსკი ხშირად მიიჩნევა პოლონეთის რეალურ  მმართველად. კაჩინსკის არ უკავია სახელმწიფოს მეთაურის თანამდებობა, მაგრამ არის მმართველი პარტიის თავმჯდომარე და ორჯერ აირჩია, თუ ვინ გახდებოდა პოლონეთის პრემიერ-მინისტრი. არსებული ტრადიციის საწინააღმდეგოდ - როდესაც პარტიის ლიდერი უნდა გამხდარიყო პრემიერ-მინისტრი - კაჩინსკიმ თანამდებობაზე სხვა ადამიანები დანიშნა.  მიუხედავად იმისა, რომ მას არ აქვს ოფიციალური თანამდებობა მთავრობაში, ის ხშირად ხვდება უცხოელ ლიდერებს და წარმომადგენლობით ფუნქციას ასრულებს, მათ შორის, როგორც წარმომადგენლობითი ფუნქციის მატარებელი, ის შეხვდა ანგელა მერკელს,დონალდ ტრამპს, ვოლოდიმირ ზელენსკისა და სხვებს. საქართველოში რუხ კარდინალად სხვადასხვა მიმომხილველები მიიჩნევენ ბიძინა ივანიშვილს.

## სქოლიო
კატეგორია:ფრანგული სიტყვები და ფრაზები
მამუკა მამულაშვილი

**მამუკა (უშანგი) მამულაშვილი** (დ. 22 აპრილი, 1978, თბილისი) — ქართველი სამხედრო, მოხალისე, უკრაინაში ქართული ლეგიონის მეთაური. ნონა მამულაშვილის ძმა.
## ცხოვრება 
### დაბადება 
მამუკა მამულაშვილი დაიბადა 22 აპრილს, 1978 წელს თბილისში.

### აფხაზეთის ომი 
მამულაშვილი საქართველოსთვის იბრძოდა აფხაზეთის ომში (1992-1993) 14 წლის ასაკში მამამისთან ერთად, რომელიც ქართველი სამხედრო ოფიცერი იყო. მამულაშვილი მოგვიანებით იხსენებს: „ჩემი პირველი ომი იყო 1990-იან წლებში, აფხაზეთში“.

### საქართველოში დაბრუნება 
ჩეჩნეთის პირველი ომის შემდეგ მამულაშვილი სწავლის დასამთავრებლად პარიზში გაემგზავრა.

#### ქართული ლეგიონი 
2014 წელს მამულაშვილი ქართული ლეგიონის ერთ-ერთი დამფუძნებელი წევრი იყო.

## რესურსები ინტერნეტში
* Мамука Мамулашвілі розповів чому Грузія воює в Україні
* Командир грузинского легиона на Донбассе 

## სქოლიო 
კატეგორია:დაბადებული 22 აპრილი
კატეგორია:დაბადებული 1978
კატეგორია:რუსეთის შეჭრა უკრაინაში (2022)
კატეგორია:ქართველი სამხედრო მოღვაწეები
კატეგორია:რუსეთ-საქართველოს ომის მონაწილეები (2008)
კატეგორია:აფხაზეთის ომის მონაწილეები
კატეგორია:ჩეჩნეთის ომების მონაწილეები
კატეგორია:თბილისში დაბადებულები
კატეგორია:ცოცხალი ადამიანები
აბესალომ ყურაშვილი

**აბესალომ ყურაშვილი** (დ. 16 სექტემბერი, 1927, შილდა) — ქართველი ინჟინერი.

## ბიოგრაფია
1950 წელს დაამთავრა თბილისის რკინიგზის ტრანსპორტის ინჟინერთა ინსტიტუტი ხიდებისა და გვირაბების მშენებლობის სპეციალობით. 

1950-1951 წლებში მუშობდა ქალაქი ბაქოს მეტროპოლიტენის მშენებლობაზე. სამხედრო სამსახურში გაწვევის შემდეგ მუშობდა სარკინიგზო ობიექტების აღდგენაზე დასავლეთ უკრაინაში, კარპატებში. დემობილიზების შემდეგ, 1952-1973 წლებში  მუშაობდა სამშენებლო გაერთიანება „თბილმეტრომშენში“. 1973-1976 წლებში იყო თბილისის საქალაქო საბჭოს აღმასკომის სამშენებლო ტრესტ „ინჟმშენის“ მმართველი. 1976-1978 წლებში საქართველოს მშენებლობის სამინისტროს სამშენებლო გაერთიანება „თბილქალაქმშენის“ უფროსი და საქართველოს მშენებლობის მინისტრის მოადგილე. 1978-1989 წლებში საქართველოს საბინაო-კომუნალური მეურნეობის მინისტრის მოადგილე. 1990 წლიდან მუშაობდა „თბილმეტრომშენში“. 1973 წელს სპეციალისტთა ჯგუფთან ერთად მიენიჭა სსრკ სახელმწიფო პრემია. მისი მონაწილეობითა და ხელმძღვანელობით აშენდა ყვარლის ღვინის (ქინძმარაულის) და სკრის ხილის მიწისქვეშა საცავები, თბილისის მეტროსადგურები: „მარჯანიშვილი“, „რუსთაველი“, „თავისუფლების მოედანი“, „ავლაბარი“, „300 არაგველი“, „ისანი“, „სამგორი“ და „სამედიცინო ინსტიტუტი“, თბილისის აეროპორტის გზა, მნიშვნელოვანი სამოქალაქო-სამრეწველო ობიექტები საქართველოს ქალაქებსა და რაიონულ ცენტრებში. გვირაბმშენებელი, საქართველოს ტექნიკური უნივერსიტეტის ხიდებისა და გვირაბების კათედრის პროფესორი, ამავე სპეციალობების სახელმწიფო საგამოცდო კომისიის თავმჯდომარე, 25-მდე სამეცნიერო ნაშრომის ავტორი. მიღებული აქვს სახელმწიფო ჯილდოები.

## ჯილდოები
* 1973 — სსრკ სახელმწიფო პრემია (ერთობლივი გამარჯვება)
* 1971 — საქართველოს დამსახურებული ინჟინერი
* შრომის წითელი დროშის ორდენი
* ლენინის ორდენი

## ლიტერატურა
* ქართული საბჭოთა ენციკლოპედია: ტ. 10 თბ., 1986, გვ. 664

## რესურსები ინტერნეტში
კატეგორია:დაბადებული 16 სექტემბერი
კატეგორია:დაბადებული 1927
კატეგორია:ქართველი ინჟინრები